b'\n_START_ARTICLE_\nSara Allgood\n_START_SECTION_\nUra\n_START_PARAGRAPH_\nAllgood aloitti teatterin\xc3\xa4yttelij\xc3\xa4n\xc3\xa4 1903 ensin Irish National Theatre Societyss\xc3\xa4 ja sittemmin Abbey Theatressa Dublinissa. H\xc3\xa4nen ensimm\xc3\xa4inen elokuvaroolinsa oli Just Peggy (1918), jonka h\xc3\xa4n teki teatterikiertueen aikana Australiassa. Sen j\xc3\xa4lkeen h\xc3\xa4n jatkoi teatteriuraansa, kunnes sai osat Alfred Hitchcockin elokuvissa Puhtauden lunnaat (1929) ja Juno ja riikinkukko (1930). J\xc3\xa4lkimm\xc3\xa4ist\xc3\xa4 roolia h\xc3\xa4n oli my\xc3\xb6s n\xc3\xa4ytellyt n\xc3\xa4ytt\xc3\xa4m\xc3\xb6ll\xc3\xa4 1924._NEWLINE_1930-luvulla Allgodilla oli hyvi\xc3\xa4 rooleja teatterissa ja ep\xc3\xa4merkitt\xc3\xa4vi\xc3\xa4 elokuvaosia. H\xc3\xa4n muutti Yhdysvaltoihin 1940 ja sai roolin John Fordin ohjaamasta elokuvasta Vihre\xc3\xa4 oli laaksoni (1941), joka voitti useita Oscar-palkintoja. Allgood itse oli ehdolla parhaasta naissivuosasta. Sen ansiosta h\xc3\xa4n sai pitk\xc3\xa4aikaisen sopimuksen 20th Century Foxin kanssa. H\xc3\xa4nen roolinsa olivat kuitenkin joko irlantilaisia \xc3\xa4itej\xc3\xa4 tai palvelijoita, mik\xc3\xa4 ei tyydytt\xc3\xa4nyt vahvoihin teatterirooleihin tottunutta Allgoodia. H\xc3\xa4nen viimeiseksi elokuvakseen j\xc3\xa4i Tusinoittain halvemmalla.'